### Resumé

Sagen omhandler gennemførelsen af ekspropriation af arealer og rettigheder til cykelbaner og oversigtsservitutter på [adresse], Give. Der blev den 8. april 2025 afholdt åstedsforretning under ledelse af formand for Teknisk Udvalg. Byrådet gav 26. februar 2025 i pkt. 40 ekspropriationsbemyndigelse til Teknisk Udvalg.

### Sagsfremstilling

Byrådet godkendte 23. november 2022 pkt. 199, anlægsbevilling - Trafiksikkerhedsplan 2021-2024 - Handleplan 2023. Med denne blev prioriteringslisterne for mindre anlægsprojekter og skolevejsprojekter i perioden 2023-2024 godkendt.

Der etableres 2 minus 1 vej fra den eksisterende dobbeltrettede cykelsti og frem til [adresse] 75. Herefter etableres cykelbaner i begge sider på 1,5m frem til [adresse], hvorfra der igen etableres 2 minus 1 vej frem til [adresse] i [adresse].

Der er den 8. april 2025 afholdt åstedsforretning. Efter åstedsforretningen har der været en 4 ugers indsigelsesperiode. indsigelsesfristen udløb tirsdag d. 13. maj 2025. Protokol og indsigelser er vedlagt som bilag. 3 har tiltrådt forligstilbud og 3 har ikke tiltrådt forligstilbud.

**Uddrag af indsigelser**

Uddrag af indsigelser er vedlagt som bilag og protokollen fremgår som sin helhed.

Lodsejer for lb. nr. 2 gør indsigelse mod løsningen med 2 minus 1 vej.

Lodsejer for lb. nr. 4 gør indsigelse mod løsningen med 2 minus 1 vej.

Lodsejer for lb. nr. 6 gør indsigelse mod løsningen med 2 minus 1 vej.

**Ekspropriation**

Forvaltningen anbefaler, at ekspropriationen gennemføres, og at arbejderne igangsættes. Ekspropriation gennemføres efter bestemmelserne i lov om offentlig vej.

Ekspropriationen vedrører følgende matrikelnumre:

* Thyregodlund, [adresse]: Matr. nr. 6s, 4b, 8a, 5m, 5i, og 5b
* Lindet By, [adresse]: Matr. nr. 8a og [adresse]### Økonomi

Omkostningerne i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafiksikkerheden for bløde trafikanter mellem [adresse] og [adresse].

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** udvalget godkender ekspropriation og servitutter fra de nævnte matrikler, og

**at** fastsættelse af erstatning til lodsejere, der ikke har tiltrådt forligstilbuddene, overgives til taksation.

### Beslutning

Godkendt.

Flemming Paulsen var fraværende.